**POZIV UČENICIMA SREDNJIH ŠKOLA**

**Projekt „Upoznajte naše priče – promocijom zanimanja i stručnim usavršavanjem do kvalitetnog kadra i održivog turizma u jedinstvenim luksuznim hotelima“**

Udruga jedinstvenih hrvatskih hotela Impresia okuplja jedinstvene luksuzne hotele u Hrvatskoj koji uz visoku gastronomiju baziranu na lokalnim namirnicama pružaju jedinstvena, visoko personalizirana iskustva. Članovi Udruge jedinstvenih hrvatskih hotela su sljedeći hoteli – Meneghetti Wine Hotel & Winery, Hotel Adriatic, Hotel San Rocco, Isabella Island Resort, Valamar Collection i Grand Hotel Brioni, A Radisson Hotel Collection u Istri, Bevanda Hotel & Restaurant u Opatiji, art'otel Zagreb u Zagrebu, Heritage Hotel Bastion u Zadru, Vestibul Palace i briig boutique hotel u Splitu, Emotheo Heritage Hotel u Imotskom, Martinis Marchi Heritage Hotel na otoku Šolta, Adriana Hvar Spa Hotel na otoku Hvaru, Lešić Dimitri Palace na otoku Korčula te Kazbek Boutique Hotel i The Pucić Palace u Dubrovniku.

U sklopu projekta „Upoznajte naše priče – promocijom zanimanja i stručnim usavršavanjem do kvalitetnog kadra i održivog turizma u jedinstvenim luksuznim hotelima“ kojeg provodi Udruga jedinstvenih hrvatskih hotela Impresia, a realizira se uz podršku i sufinanciranje Ministarstva turizma i sporta, pozivamo učenike i studente da se uključe u projekt i doznaju informacije iz prve ruke o zanimanjima i mogućnostima razvoja karijere u turizmu.

**U sklopu ovog poziva odabrati će se do 43 učenika srednjih škola koji će dobiti priliku individualnog obilaska hotela najbližeg svom mjestu boravka, upoznati se s različitim odjelima u hotelu, upoznati zaposlenike hotela te dobiti informacije o zanimanjima u hotelskoj industriji te savjete za start karijere. U suradnji s partnerima na projektu učenici će imati priliku upoznavanja i sa zanimanjima u turističkim agencijama specijaliziranim za luksuzni turizam te kampovima visoke kategorije.**

**Odabrani učenici imati će i mogućnost sudjelovanja na satu otvorenih vrata na kojem će moći upoznati djelatnike iz različitih hotela članova Udruge, te dobiti savjete o startu i razvoju karijere u turizmu.**

Sve zainteresirane molimo da se jave motivacijskim pismom do 1.2.2025. na adresu info@impresiacroatia.com Motivacijsko pismo treba sadržavati:

* Ime i prezime prijavitelja, adresu boravka, email adresu za kontakt
* Ime i adresu srednje škole, razred i smjer koji pohađa
* Odgovore na pitanja:
	+ Što za tebe znači turizam? (Max 200 riječi)
	+ Koja ti se zanimanja u hotelskoj industriji čine zanimljiva i zašto? (Max 200 riječi)
	+ Što te posebno zanima u hotelskoj industriji? (Max 200 riječi)

Partneri na projektu: Udruga hrvatskih putničkih agencija, Kamping udruženje Hrvatske

Pridruženi partneri na projektu: Ekonomski fakultet sveučilišta u Splitu, Fakultet za Menadžment u turizmu i ugostiteljstvu , Turističko-ugostiteljska škola Split, Srednja škola Stjepana Sulimanca iz Pitomače, Škola za turizam, ugostiteljstvo i trgovinu Pula

Javljanjem na poziv slobodno, izričito i dobrovoljno dajete privolu za prikupljanje i obradu Vaših osobnih podataka ustupljenih Udruzi Impresia hotela kao korisniku, i to u svrhe odabira učenika/studenata za sudjelovanje u projektu. Svoju privolu možete opozvati u svako doba, bez objašnjenja, putem e-pošte: info@impresiacroatia.com